
Ministru kabineta rīkojums Nr. 300
Rīgā 2026. gada 26. maijā (prot. Nr. 29 48. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.¹ panta pirmo daļu atļaut Iekšlietu ministrijai (Valsts policijai) nodot Ukrainai (Ukrainas Nacionālajai policijai, Ukrainas Aizsardzības ministrijai un Ukrainas Nacionālās gvardes uzdevumu vienībai) bez atlīdzības šādu valsts kustamo mantu (kopējā bilances vērtība 2556,02 euro):
· 1.1. vienu transportlīdzekli VW Caravelle ar aprīkojumu;
· 1.2. divus transportlīdzekļus VW Caddy ar aprīkojumu;
· 1.3. vienu transportlīdzekli VW LT46 ar aprīkojumu;
· 1.4. vienu transportlīdzekli VW Golf ar aprīkojumu;
· 1.5. vienu transportlīdzekli VW Sharan ar aprīkojumu;
· 1.6. vienu transportlīdzekli VW Crafter ar aprīkojumu;
· 1.7. vienu transportlīdzekli VW Tiguan ar aprīkojumu;
· 1.8. divus transportlīdzekļus Škoda Superb ar aprīkojumu;
· 1.9. trīs transportlīdzekļus Škoda Octavia ar aprīkojumu;
· 1.10. astoņus transportlīdzekļus Škoda Yeti ar aprīkojumu;
· 1.11. vienu transportlīdzekli VW Multivan ar aprīkojumu;
· 1.12. vienu transportlīdzekli Renault Master ar aprīkojumu;
· 1.13. vienu transportlīdzekli Renault Trafic ar aprīkojumu;
· 1.14. vienu transportlīdzekli Volvo S60 ar aprīkojumu;
· 1.15. degvielu (iepildītu transportlīdzekļos).
· 2. Valsts policijai nodrošināt valsts kustamās mantas nodošanu Ukrainas Nacionālajai policijai, Ukrainas Aizsardzības ministrijai un Ukrainas Nacionālās gvardes uzdevumu vienībai.
· 3. Valsts policijai atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu. Valsts policijas priekšniekam apstiprināt parakstīto nodošanas un pieņemšanas aktu.

